CELEX: C2004/262/80
Language: fi
Date: 2004-10-23 00:00:00
Title: Asia T-307/04: Carlo Pagliaccin 19.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/42
            
         Carlo Pagliaccin 19.7.2004 Euroopan yhteisöjen komissiota vastaan nostama kanne
   (Asia T-307/04)
   (2004/C 262/80)
   Oikeudenkäyntikieli: ranska
   Carlo Pagliacci, kotipaikka Bryssel, on nostanut 19.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Albert Coolen, Jean-Noël Louis ja Etienne Marchal, ja prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa kilpailun COM/A/1/02 valintakoelautakunnan päätöksen antaa kantajalle riittämätön arvosana kokeista, jotta hänet kirjattaisiin pätevien hakijoiden luetteloon,
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja väittää kanteensa tueksi, että kilpailuilmoitusta on rikottu, koska monilla pätevien hakijoiden luetteloon kirjatuista hakijoista ei ollut määrättyä tutkintoa, joka liittyy välittömästi maatalousalaan. Hän väittää myös, että yksi valintakoelautakunnan jäsenistä työskentelee päivittäin eräitten hakijoiden kanssa. Kantajan mukaan kyseessä olevat hakijat olivat tämän vuoksi erityisessä asemassa suhteessa muihin hakijoihin, mikä merkitsee yhdenvertaisen kohtelun periaatteen ja syrjintäkiellon periaatteen loukkaamista. Koska nimittävälle viranomaiselle ei väitetysti ollut ilmoitettu tästä tilanteesta, kantaja väittää tällä perusteella myös, että henkilöstösääntöjen 14 artiklaa on rikottu.